《盐署闻丘月林擢赴南太常舟过宝应遣送》
明代·赵完璧

闻道飞帆楚水秋，碧云深署奈羁愁。参差鸿雁违青眼，咫尺烟羁滞白头。

八月仙槎天上客，十年情思海边楼。青灯莫慰江湖夜，新墨淋漓送綵舟。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。